Agenția Națională pentru Dezvoltarea Infrastructurii în Sănătate a organizat, sâmbătă, pe amplasamentul Spitalului Regional de Urgență Cluj din comuna Florești o ceremonie ”de spargere a solului”.
Aceasta înseamnă de fapt începerea lucrărilor la acest obiectiv, potrivit Cluj24. Informația este importantă și pentru locuitorii din Județul Alba, care privesc cu încredere mai mare spre spitalele din Cluj-Napoca.
Lucrările la Spitalul Regional de Urgență Cluj au o valoare licitată de peste 52 de milioane de lei (fără TVA).
Vor avea sau nu locuitorii din Alba acces la viitorul Spital Regional de Urgență din Cluj? Precizările lui Alin Tișe
Câștigătorul licitației este antreprenorul român Ubitech Construcții SRL, care va avea la dispoziție 8 luni pentru finalizarea lucrărilor, de la emiterea ordinului pentru începerea acestora.
La finalizare, Spitalul Regional de Urgență Cluj va avea o suprafață construită totală de 184.013 mp, din care 176.638 clădirea principală, structurată pe 8 niveluri S+P+5E+Eth, heliport.
Suprafața terenului pe care va fi construit viitorul spital este de 143.064 mp.
Urmăriți Alba24.ro și pe Google News
Dacă ți-a plăcut articolul: